येशूला जिवे मारण्यात आले त्यानंतर मुख्य याजक आणि परूशी पिलाताकडे आले आणि त्याला म्हणाले: “महाराज, तो ठक जिवंत असता तीन दिवसांनंतर मी उठेन असे म्हणाला होता, याची आम्हाला आठवण आहे; म्हणून तिसऱ्‍या दिवसापर्यंत कबरेचा बंदोबस्त करावयास सांगावे, नाहीतर कदाचित त्याचे शिष्य येऊन त्याला चोरून नेतील व तो मेलेल्यांतून उठला आहे असे लोकांस सांगतील; मग शेवटली फसगत पहिल्यापेक्षा वाईट होईल. ” पिलाताने त्यांना सांगितले: “तुमच्याजवळ पहारा आहे; जा, तुमच्याने होईल तसा बंदोबस्त करा. ”